Luni, 18 martie, s-a prezentat la sediul central al Loteriei Române câștigătorul premiului de categoria I, în valoare de 29.133.971,54 lei (peste 5,86 milioane de euro), obținut la tragerea Joker din data de 14 martie.
Este al doilea câștig ca valoare din istoria acestui joc. Pe lângă premiul de categoria I, posesorul biletului norocos a câștigat și două premii de categoria a II-a, în valoare de 111.943,19 lei (peste 22.500 de euro) fiecare.
Câștigatorul este din Cluj-Napoca, inginer de profesie si joacă aceleași numere de 10 ani.
Acesta a declarat conducerii loteriei că numerele au semnificație personală și că acest noroc l-a luat prin surprindere și l-a bucurat.
A aflat ca este marele castigator a doua zi, cand a verificat biletul si va continua sa joace ca si pana acum atat la Joker cat si la Loto 6/49.
Castigatorul nu a dorit sa-si faca publica identitatea.